title: 2005/266/EK: Padomes Lēmums (2005. gada 16. marts), ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Banco de Portugal ārējiem revidentiem

text:
               31.3.2005

               LV

               Eiropas Savienības Oficiālais Vēstnesis

               L 82/6

      PADOMES LĒMUMS

   (2005. gada 16. marts),
   ar ko groza Lēmumu 1999/70/EK par dalībvalstu centrālo banku ārējiem revidentiem attiecībā uz Banco de Portugal ārējiem revidentiem
   (2005/266/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumam pievienoto Protokolu par Eiropas Centrālo banku sistēmas un Eiropas Centrālās bankas statūtiem, un jo īpaši tā 27. panta 1. punktu,
   ņemot vērā Eiropas Centrālās bankas (turpmāk – “ECB”) 2005. gada 11. februāra Ieteikumu ECB/2005/3 Eiropas Savienības Padomei par Banco de Portugal ārējo revidentu (1),
   tā kā:

               (1)

               ECB un Eirosistēmas valstu centrālo banku pārskati jārevidē neatkarīgiem ārējiem revidentiem, ko ieteikusi ECB Padome un apstiprinājusi Eiropas Savienības Padome.

               (2)

               Atbilstoši nesen veiktiem grozījumiem Portugāles tiesību aktos pārskatu revīzija tagad jāveic vienīgi revisores oficiais de contas (sertificētiem revidentiem). Tādēļ ECB Padome ieteica Eiropas Savienības Padomei PricewaterhouseCoopers – Auditores e Consultores, Lda. kā Banco de Portugal ārējo revidentu aizstāt ar PricewaterhouseCoopers & Associados – Sociedade de Revisores Oficiais de Contas, Lda., jo pirmajai no minētajām iestādēm nav sertificēta revidenta statusa.

               (3)

               ECB Padome nav ieteikusi mainīt ārējā revidenta pilnvaru termiņu.

               (4)

               Ir lietderīgi ievērot ECB Padomes ieteikumu un atbilstīgi grozīt 1999. gada 25. janvāra Lēmumu 1999/70/EK par dalībvalstu centrālo banku ārējiem revidentiem (2),

         IR PIEŅĒMUSI ŠO LĒMUMU.
   1. pants
   Lēmuma 1999/70/EK 1. panta 10. punktu aizstāj ar šādu punktu:

      “10.   Ar šo PricewaterhouseCoopers & Associados – Sociedade de Revisores Oficiais de Contas, Lda. ir apstiprināts par Banco de Portugal ārējo revidentu uz vienu gadu ilgu laikposmu, kas var tikt pagarināts un kas sākas 2004. finanšu gadā.”

   2. pants
   Šo lēmumu dara zināmu ECB.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2005. gada 16. martā

            Padomes vārdā —

            priekšsēdētājs

         J. ASSELBORN

      (1)  OV C 50, 26.2.2005., 6. lpp.

      (2)  OV L 22, 29.1.1999., 69. lpp. Lēmumā jaunākie grozījumi izdarīti ar Lēmumu 2004/651/EK (OV L 298, 23.9.2004., 23. lpp.).


title: Padomes Lēmums 2004/790/KĀDP (2004. gada 22. novembris), ar ko pagarina un groza Lēmumu 2003/276/KĀDP, ar kuru īsteno Vienoto rīcību 2002/589/KĀDP par Eiropas Savienības ieguldījumu kājnieku ieroču un vieglo ieroču iznīcināšanā Albānijā

text:
               24.11.2004

               LV

               Eiropas Savienības Oficiālais Vēstnesis

               L 348/45

      PADOMES LĒMUMS 2004/790/KĀDP
   (2004. gada 22. novembris),
   ar ko pagarina un groza Lēmumu 2003/276/KĀDP, ar kuru īsteno Vienoto rīcību 2002/589/KĀDP par Eiropas Savienības ieguldījumu kājnieku ieroču un vieglo ieroču iznīcināšanā Albānijā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 23. panta 2. punktu,
   ņemot vērā Padomes Vienoto rīcību 2002/589/KĀDP (2002. gada 12. jūlijs) par Eiropas Savienības ieguldījumu kājnieku ieroču un vieglo ieroču destabilizējošas uzkrāšanas un izplatīšanas apkarošanā (1) un jo īpaši šīs vienotās rīcības 6. pantu,
   tā kā:

               (1)

               Padome 2003. gada 14. aprīlī pieņēma Lēmumu 2003/276/KĀDP par Eiropas Savienības ieguldījumu kājnieku ieroču un vieglo ieroču iznīcināšanā Albānijā (2), lai īstenotu Vienoto rīcību 2002/589/KĀDP, piešķirot šim mērķim EUR 820 000.

               (2)

               Dažus mērķus nevarēja sasniegt līdz 2004. gada 31. oktobrim, kad beidzas Padomes Lēmuma 2003/276/KĀDP darbības termiņš, un citi pēc šā datuma būtu jāapvieno un jāpaplašina. Attiecīgais projekts ir daudzgadīgs projekts, kas ilgst četrus gadus.

               (3)

               attiecīgi būtu jāpagarina un jāgroza Lēmums 2003/276/KĀDP,

         IR PIEŅĒMUSI ŠĀDU LĒMUMU.
   1. pants
   Lēmumu 2003/276/KĀDP ar šo groza šādi:

               1)

               Lēmuma 2. panta 1. punktā bāzes finansējuma summu “EUR 820 000” aizstāj ar summu “ EUR 1 320 000”;

               2)

               Lēmuma 4. panta 1. punktā otro teikumu aizstāj ar teikumu “Tā darbības termiņš beidzas 2005. gada 31. decembrī”.

         2. pants
   Šis lēmums stājas spēkā 2004. gada 1. novembrī.
   3. pants
   Šo lēmumu publicē Eiropas Savienības Oficiālajā Vēstnesī.

      Briselē, 2004. gada 22. novembrī

            Padomes vārdā —

            priekšsēdētājs

         B. R. BOT

      (1)  OV L 191, 19.7.2002., 1. lpp.

      (2)  OV L 99, 17.4.2003., 60. lpp.


title: Padomes Lēmums (ES) 2017/1844 (2017. gada 9. oktobris), ar ko ieceļ Reģionu komitejas locekli, ko izvirzījusi Nīderlandes Karaliste

text:
               12.10.2017

               LV

               Eiropas Savienības Oficiālais Vēstnesis

               L 262/6

         PADOMES LĒMUMS (ES) 2017/1844
   (2017. gada 9. oktobris),
   ar ko ieceļ Reģionu komitejas locekli, ko izvirzījusi Nīderlandes Karaliste
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Nīderlandes valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Rogier VAN DER SANDE kunga pilnvaru termiņa beigām ir atbrīvojusies Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekli tiek iecelta:

               —

                  J. (Jeannette) BALJEU kundze, Gedeputeerde in de provincie Zuid-Holland.

         2. pants
   Šis lēmums stājas spēkā tā pieņemšanas dienā.

      Luksemburgā, 2017. gada 9. oktobrī

            Padomes vārdā –

            priekšsēdētājs

         S. KIISLER

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: 2014/44/ES: Padomes Lēmums ( 2014. gada 28. janvāris ) par to, lai noslēgtu pārskatīto Saprašanās memorandu ar Amerikas Savienotajām Valstīm par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem

text:
                  30.1.2014

                  LV

                  Eiropas Savienības Oficiālais Vēstnesis

                  L 27/1

         PADOMES LĒMUMS
         (2014. gada 28. janvāris)
         par to, lai noslēgtu pārskatīto Saprašanās memorandu ar Amerikas Savienotajām Valstīm par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem
         (2014/44/ES)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 6. punkta a) apakšpunkta v) punktu,
         ņemot vērā Eiropas Komisijas priekšlikumu,
         ņemot vērā Eiropas Parlamenta piekrišanu,
         tā kā:

                     (1)

                     Saskaņā ar Padomes Lēmumu 2013/523/ES (1) pārskatītais Saprašanās memorands ar Amerikas Savienotajām Valstīm par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem (“pārskatītais SM”), tika parakstīts 2013. gada 21. oktobrī, ņemot vērā tā noslēgšanu vēlāk.

                     (2)

                     Pārskatītais SM būtu jāapstiprina,

               IR PIEŅĒMUSI ŠO LĒMUMU.

            1. pants
            Ar šo Savienības vārdā tiek apstiprināts pārskatītais Saprašanās memorands ar Amerikas Savienotajām Valstīm par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem.
            Pārskatītā SM teksts ir pievienots šim lēmumam.

            2. pants
            Šis lēmums stājas spēkā tā pieņemšanas dienā.

            Briselē, 2014. gada 28. janvārī

                  Padomes vārdā –

                  priekšsēdētājs

               G. STOURNARAS

            (1)  Padomes Lēmums 2013/523/ES (2013. gada 18. oktobris) par to, lai Eiropas Savienības vārdā parakstītu pārskatīto Saprašanās memorandu ar Amerikas Savienotajām Valstīm par tādas liellopu gaļas importu, kas iegūta no dzīvniekiem, kuriem nav izēdināti daži augšanu veicinoši hormoni, un par paaugstinātiem nodokļiem, ko Amerikas Savienotās Valstis piemēro dažiem Eiropas Savienības produktiem (OV L 282, 24.10.2013., 35. lpp.).


title: 2013/312/ES: Eiropadomes Lēmums ( 2013. gada 28. jūnijs ), ar ko nosaka Eiropas Parlamenta sastāvu

text:
               29.6.2013

               LV

               Eiropas Savienības Oficiālais Vēstnesis

               L 181/57

         EIROPADOMES LĒMUMS
   (2013. gada 28. jūnijs),
   ar ko nosaka Eiropas Parlamenta sastāvu
   (2013/312/ES)
   EIROPADOME,
   ņemot vērā Līgumu par Eiropas Savienību un jo īpaši tā 14. panta 2. punktu,
   ņemot vērā Protokola Nr. 36 par pārejas noteikumiem 2. panta 3. punktu,
   ņemot vērā Eiropas Parlamenta iniciatīvu (1),
   ņemot vērā Eiropas Parlamenta piekrišanu (2),
   tā kā:

               (1)

               Noslēdzoties Eiropas Parlamenta 2009.–2014. gada sasaukumam, spēku zaudēs Protokola Nr. 36 par pārejas noteikumiem 2. panta 1. un 2. punkts.

               (2)

               Noslēdzoties Eiropas Parlamenta 2009.–2014. gada sasaukumam, spēku zaudēs 19. panta 1. punkts Aktā par Horvātijas Republikas pievienošanās nosacījumiem un pielāgojumi Līgumā par Eiropas Savienību, Līgumā par Eiropas Savienības darbību un Eiropas Atomenerģijas kopienas dibināšanas līgumā.

               (3)

               Ir nekavējoties jāpanāk atbilstība Protokola Nr. 36 2. panta 3. punkta noteikumiem, un tādēļ jāpieņem Līguma par Eiropas Savienību 14. panta 2. punkta otrajā daļā paredzētais lēmums, lai dalībvalstis varētu laikus veikt nepieciešamos iekšējos pasākumus Eiropas Parlamenta 2014.–2019. gada sasaukuma vēlēšanu rīkošanai.

               (4)

               Līguma par Eiropas Savienību 14. panta 2. punkta pirmā daļa nosaka Eiropas Parlamenta sastāva kritērijus, proti, ka Savienības pilsoņu pārstāvju skaits nepārsniedz septiņi simti piecdesmit, neskaitot priekšsēdētāju, ka šī pārstāvība ir līdzsvaroti proporcionāla, ar minimālo slieksni seši locekļi katrai dalībvalstij, un ka nevienai dalībvalstij nepiešķir vairāk par deviņdesmit sešām vietām.

               (5)

               Līguma par Eiropas Savienību 10. pants paredz, inter alia, ka Savienības darbības pamatā ir pārstāvības demokrātija, pilsoņi Savienības līmenī tiek tieši pārstāvēti Eiropas Parlamentā un dalībvalstis Padomē pārstāv to valdības, kas par savu darbību saskaņā ar demokrātijas principiem atbild vai nu savu valstu parlamentiem, vai saviem pilsoņiem. Tāpēc Līguma par Eiropas Savienību 14. panta 2. punkts par Eiropas Parlamenta sastāvu piemērojams saistībā ar plašāku Līgumos noteikto institucionālo kārtību, kas ietver arī noteikumus par lēmumu pieņemšanu Padomē,

         IR PIEŅĒMUSI ŠO LĒMUMU.
   1. pants
   Piemērojot Līguma par Eiropas Savienību 14. panta 2. punkta pirmajā daļā paredzēto līdzsvarotas proporcionalitātes principu, rīkojas atbilstīgi šādiem principiem:

               —

               Eiropas Parlamenta vietu sadalījumā pilnībā izmanto Līgumā par Eiropas Savienību noteikto minimālo un maksimālo skaitu, lai sadalījums pēc iespējas labāk atbilstu attiecīgajam iedzīvotāju skaitam dalībvalstīs,

               —

               attiecība starp katras dalībvalsts iedzīvotāju skaitu un vietu skaitu pirms noapaļošanas līdz veseliem skaitļiem ir mainīga atkarībā no attiecīgā dalībvalstu iedzīvotāju skaita tādējādi, ka katrs Eiropas Parlamenta deputāts no dalībvalstīm, kurās iedzīvotāju skaits ir lielāks, pārstāv vairāk pilsoņu nekā katrs deputāts no dalībvalstīm, kurās iedzīvotāju skaits ir mazāks, un otrādi – jo dalībvalstī ir vairāk iedzīvotāju, jo lielāks skaits vietu tai pienākas.

         2. pants
   Kopējais iedzīvotāju skaits dalībvalstīs, pamatojoties uz dalībvalstu sniegtajiem datiem, jāaprēķina Komisijai (Eurostat) saskaņā ar metodi, ko nosaka ar Eiropas Parlamenta un Padomes regulu.
   3. pants
   Saskaņā ar 1. pantu katrā dalībvalstī Eiropas Parlamentā ievēlēto pārstāvju skaits 2014.–2019. gada sasaukumam ir šāds:

               Beļģija

               21

               Bulgārija

               17

               Čehijas Republika

               21

               Dānija

               13

               Vācija

               96

               Igaunija

               6

               Īrija

               11

               Grieķija

               21

               Spānija

               54

               Francija

               74

               Horvātija

               11

               Itālija

               73

               Kipra

               6

               Latvija

               8

               Lietuva

               11

               Luksemburga

               6

               Ungārija

               21

               Malta

               6

               Nīderlande

               26

               Austrija

               18

               Polija

               51

               Portugāle

               21

               Rumānija

               32

               Slovēnija

               8

               Slovākija

               13

               Somija

               13

               Zviedrija

               20

               Apvienotā Karaliste

               73

         4. pants
   Šo lēmumu pārskata pietiekami savlaicīgi pirms 2019. līdz 2024. gada sasaukuma sākšanās, pamatojoties uz Eiropas Parlamenta iniciatīvas, kas iesniegta pirms 2016. gada beigām, lai izveidotu sistēmu, kas ļautu nākotnē pirms katrām jaunām Eiropas Parlamenta vēlēšanām taisnīgā, ilgtspējīgā un pārredzamā veidā vietas dalībvalstīm piešķirt, atspoguļojot 1. pantā noteikto līdzsvarotās proporcionalitātes principu un ņemot vērā dalībvalstu skaita izmaiņas un atbilstīgi konstatētas demogrāfiskās izmaiņas dalībvalstu iedzīvotāju struktūrā, tādējādi ievērojot Līgumos noteikto vispārējo institucionālās sistēmas līdzsvaru.
   5. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2013. gada 28. jūnijā

            Eiropadomes vārdā –

            priekšsēdētājs

         H. VAN ROMPUY

      (1)  Iniciatīva pieņemta 2013. gada 13. martā (Oficiālajā Vēstnesī vēl nav publicēta).

      (2)  2013. gada 12. jūnija piekrišana (Oficiālajā Vēstnesī vēl nav publicēta).


title: Eiropas Parlamenta Lēmums (2009. gada 23. aprīlis) par Eiropas Savienības 2007. finanšu gada vispārējā budžeta izpildes apstiprināšanu, VI iedaļa - Eiropas Ekonomikas un sociālo lietu komiteja

text:
               26.9.2009

               LV

               Eiropas Savienības Oficiālais Vēstnesis

               L 255/81

         EIROPAS PARLAMENTA LĒMUMS
   (2009. gada 23. aprīlis)
   par Eiropas Savienības 2007. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja
   (2009/637/EK)
   EIROPAS PARLAMENTS,

               —

               ņemot vērā Eiropas Savienības 2007. finanšu gada vispārējo budžetu (1),

               —

               ņemot vērā Eiropas Kopienu galīgos gada pārskatus par 2007. finanšu gadu – I sējums (C6-0420/2008) (2),

               —

               ņemot vērā Eiropas Ekonomikas un sociālo lietu komitejas gada ziņojumu par 2007. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par 2007. finanšu gada budžeta izpildi, kuram pievienotas pārbaudīto iestāžu atbildes (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar EK līguma 248. pantu,

               —

               ņemot vērā EK līguma 272. panta 10. punktu, kā arī 274., 275. un 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0155/2009),

               1.

               sniedz Eiropas Ekonomikas un sociālo lietu komitejas ģenerālsekretāram apstiprinājumu par Eiropas Ekonomikas un sociālo lietu komitejas 2007. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Tiesai, Revīzijas palātai, Eiropas Ombudam un Eiropas Datu aizsardzības uzraudzītājam, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV L 77, 16.3.2007.

      (2)  OV C 287, 10.11.2008., 1. lpp.

      (3)  OV C 286, 10.11.2008., 1. lpp.

      (4)  OV C 287, 10.11.2008., 111. lpp.

      (5)  OV L 248, 16.9.2002., 1. lpp.

   EIROPAS PARLAMENTA REZOLŪCIJA
   (2009. gada 23. aprīlis)
   ar konstatējumiem, kas ir neatņemama daļa no Lēmuma par Eiropas Savienības 2007. finanšu gada vispārējā budžeta izpildes apstiprināšanu, VI iedaļa – Eiropas Ekonomikas un sociālo lietu komiteja
   EIROPAS PARLAMENTS,

               —

               ņemot vērā Eiropas Savienības 2007. finanšu gada vispārējo budžetu (1),

               —

               ņemot vērā Eiropas Kopienu galīgos gada pārskatus par 2007. finanšu gadu – I sējums (C6-0420/2008) (2),

               —

               ņemot vērā Eiropas Ekonomikas un sociālo lietu komitejas gada ziņojumu par 2007. gadā veiktajām iekšējām revīzijām, ko tā iesniegusi budžeta izpildes apstiprinātājiestādei,

               —

               ņemot vērā Revīzijas palātas gada pārskatu par 2007. finanšu gada budžeta izpildi, kuram pievienotas pārbaudīto iestāžu atbildes (3),

               —

               ņemot vērā deklarāciju par pārskatu ticamību, kā arī par pakārtoto darījumu likumību un pareizību (4), ko Revīzijas palāta iesniegusi saskaņā ar EK līguma 248. pantu,

               —

               ņemot vērā EK līguma 272. panta 10. punktu, kā arī 274., 275. un 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0155/2009),

               1.

               norāda, ka 2007. gadā Eiropas Ekonomikas un sociālo lietu komitejas (EESK) rīcībā bija saistību apropriācijas kopumā EUR 116 000 000 apmērā (2006. gadā – EUR 112 000 000) un to izlietojuma līmenis bija 91,64 %, kas ir zemāks nekā pārējo iestāžu vidējais rādītājs (93,82 %);

               2.

               atzinīgi vērtē to, ka EESK un Reģionu komiteja 2007. gada decembrī parakstīja jaunu administratīvās sadarbības nolīgumu laika posmam no 2008. gada līdz 2014. gadam; pauž pārliecību, ka šo divu iestāžu sadarbība būs finansiāli izdevīga Eiropas nodokļu maksātājiem; tomēr pauž nožēlu, ka saskaņā ar EESK gada darbības pārskatu sarunas par jauno sadarbības nolīgumu ir apturējušas vai palēninājušas vairāku 2007. gada darba programmā iekļauto iniciatīvu īstenošanu;

               3.

               atzinīgi vērtē abu komiteju skaidri pausto apņemšanos saskaņot iekšējās kontroles standartus, ņemot vērā labāko praksi, un visas citas attiecīgās finanšu procedūras, kas saistītas ar Kopīgajiem dienestiem;

               4.

               konstatē – jaunajā nolīgumā paredzēts, ka svarīgākās jomas (infrastruktūra, IT un telekomunikācijas, kā arī rakstiskās tulkošanas pakalpojumi, tostarp dokumentu sagatavošana) ir Kopīgo dienestu pārziņā, savukārt atsevišķi pakalpojumi ir nošķirti, piemēram, iekšējie pakalpojumi, medicīnas un sociālie pakalpojumi, bibliotēka un Iespieddarbu un izplatīšanas nodaļa;

               5.

               tomēr uzstāj, ka minētajai pakalpojumu nošķiršanai nevajadzētu ietekmēt budžeta apjomu, un tādēļ prasa, lai abas komitejas, veicot termiņa vidusposma pārskatīšanu, kopīgi izvērtē, vai minētā resursu pārdalīšana ir abpusēji izdevīga; aicina abas komitejas informēt Parlamentu par izvērtējumu, kas 2009. gada sākumā veikts attiecībā uz to sadarbības nolīgumiem jomās, kuras skar pakalpojumu nošķiršana;

               6.

               norāda uz iepriekš minētā Revīzijas palātas gada pārskata 11.10. punktā iekļauto piezīmi, ka, divus gadus pēc paaugstinājuma piešķiršanas turpinot piemērot reizināšanas koeficientu, kas lielāks nekā 1, tā vietā, lai atlikumu virs 1 atspoguļotu darba stāžā konkrētajā algas līmenī, EESK dod saviem darbiniekiem finansiālu priekšrocību, ko citas iestādes nedara;

               7.

               uzsver, ka visām iestādēm ir vienādi jāinterpretē un jāīsteno Civildienesta noteikumi par reizināšanas koeficientu, lai nodrošinātu vienlīdzīgu attieksmi pret personālu; gaida Civildienesta tiesas spriedumu par Komisijas ierēdņa iesniegto apelāciju un sagaida, ka EESK saskaņos savu praksi (vajadzības gadījumā retroaktīvi) ar šo spriedumu;

               8.

               ar gandarījumu norāda, ka 2007. gadā darbu uzsāka divas jaunas finanšu sistēmas (ABAC WF un SAP) un kopumā tās ir darbojušās efektīvi; atzinīgi vērtē to, ka EESK ir uzsākusi vides pārvaldības un audita sistēmas (EMAS) sertifikāta iegūšanas procesu;

               9.

               atzinīgi vērtē EESK iniciatīvu savā sekretariātā izstrādāt galveno darbības un izpildes rādītāju kopumu, kas kļūtu par pārvaldības instrumentu atbildīgajiem dienestiem un uzlabotu pārredzamību; mudina EESK turpināt izstrādāt jaunus rādītājus un izmantot pašreizējos, lai raksturotu arī vidēja termiņa vai ilgtermiņa (pieci līdz desmit gadi) tendences;

               10.

               ar gandarījumu norāda pārrunu procedūrā noslēgto līgumu vērtības īpatsvara samazināšanos piešķirto līgumu vērtības kopsummā no 7,5 % 2006. gadā līdz 2,5 % 2007. gadā, lai gan pārrunu procedūrā noslēgto līgumu skaits ir divkāršojies; mudina EESK turpināt samazināt šo īpatsvaru;

               11.

               šajā sakarā atzinīgi vērtē to, ka Kopīgo dienestu organizatoriskajā struktūrā ir izveidota Līgumsaistību pārvaldības nodaļa, kas sniedz atbalstu visām Kopīgo dienestu nodaļām publiskā iepirkuma jomā; norāda, ka saskaņā ar jauno nolīgumu Kopīgo dienestu iekšējās kontroles dienests ir pārcelts un tagad ietilpst katras komitejas iekšējo dienestu struktūrā;

               12.

               norāda, ka būvuzņēmējs, ar kuru EESK un Reģionu komitejai bija līgumattiecības, 2007. gada martā tika arestēts uz aizdomu par krāpniecību pamata; ar gandarījumu norāda, ka tika veikta plaša visu to līgumu revīzija, kurus abas komitejas bija slēgušas ar šo darbuzņēmēju kopš 2000. gada, un pēc tam OLAF tika nosūtīts revīzijas ziņojums;

               13.

               uzskata, ka ir ļoti svarīgi, lai pārbaudes, ko veic, piemēram, kredītrīkotāji, iekšējās kontroles darbinieki un revidenti, ir pietiekami stingras; šajā sakarā uzsver, ka ir svarīgi veikt atbilstošu skaitu izlases veida pārbaužu ne tikai dažās stratēģiski svarīgās augsta riska jomās, bet visās jomās;

               14.

               atzinīgi vērtē revīzijas komitejas izveidi, kurā darbojas trīs EESK locekļi, kam palīdz ārējs revidents, un kuras pienākumos cita starpā ietilpst iekšējā revidenta neatkarības pārbaude un to darbību novērtējums, kas veiktas saistībā ar revīzijas ziņojumos ietvertajiem ieteikumiem;

               15.

               norāda, ka Beļģijas pirmās instances tiesa bijušo EESK locekli atzina par vainīgu krāpniecisku prasību (dubulta atmaksāšana) izvirzīšanā par ceļa izdevumiem; šajā sakarā atzinīgi vērtē to, ka EESK iesniedza apelāciju par šo nolēmumu, prasot neuzskatīt komiteju par civillietas dalībnieku;

               16.

               norāda, ka 2007. gada 25. septembrī tika pieņemti pārskatīti noteikumi par ceļa un sanāksmju izdevumu atlīdzināšanu EESK locekļiem, lai uzlabotu un vienkāršotu attiecīgās procedūras, vienlaikus nodrošinot pārskatāmību un vienlīdzīgu attieksmi pret visiem komitejas locekļiem un ņemot vērā tehnoloģiju attīstību (t. i., elektroniskās biļetes, viesnīcu rezervēšana tiešsaistē un videokonferences); uzskata, ka šis jautājums jāizskata nākamajā (2008. finanšu gada) budžeta izpildes apstiprināšanas procedūrā;

               17.

               norāda arī, ka attiecībā uz finanšu noteikumiem, ko piemēro jaunajiem komitejas locekļiem, EESK prezidijs 2008. gada 12. novembra sanāksmē nolēma izveidot ad hoc grupu, iekļaujot tajā kvestorus, kas būtu atbildīga par priekšlikumu sagatavošanu komitejas locekļiem piemērojamo finanšu noteikumu grozīšanai;

               18.

               norāda, ka EESK locekļi nedeklarē savas finansiālās intereses un nesniedz atbilstīgu informāciju par, piemēram, deklarējamu profesionālo darbību un citiem algotiem pienākumiem vai darbībām; ierosina, lai EESK to uzliktu par pienākumu visiem komitejas locekļiem; ierosina arī iecelt neatkarīgu uzraudzītāju, kura uzdevums būtu katru gadu sagatavot un publiskot ziņojumu par saņemtajām deklarācijām, lai nodrošinātu uzticamu uzraudzību un kontroli;

               19.

               izsaka atzinību EESK par tās gada darbības pārskata kvalitāti; tomēr prasa, lai nākamajā darbības pārskatā tiktu iekļauta nodaļa, kurā sīki aprakstīti pasākumi, kas gada laikā veikti saistībā ar iepriekšējiem Parlamenta lēmumiem par budžeta izpildes apstiprināšanu, tostarp sniedzot arī iespējamos ieteikumu nepildīšanas skaidrojumus;

               20.

               norāda – lai gan Finanšu regulā ir izdarīti grozījumi, tajā ietvertie iepirkuma procedūras noteikumi joprojām ir pārāk apgrūtinoši mazākām iestādēm, piemēram, EESK, it īpaši saistībā ar konkursiem par līgumslēgšanas tiesībām par salīdzinoši nelielām summām; aicina Komisiju, kad tā veic sagatavošanās darbu pirms turpmāku Finanšu regulas grozījumu priekšlikumu izstrādes, plaši apspriesties ar EESK ģenerālsekretāru un administrāciju, lai nodrošinātu, ka galīgajā projektā to viedoklis ir pilnībā ņemts vērā.

      (1)  OV L 77, 16.3.2007.

      (2)  OV C 287, 10.11.2008., 1. lpp.

      (3)  OV C 286, 10.11.2008., 1. lpp.

      (4)  OV C 287, 10.11.2008., 111. lpp.

      (5)  OV L 248, 16.9.2002., 1. lpp.


title: 2007/350/EK: Padomes Lēmums ( 2007. gada 7. maijs ), ar ko ieceļ amatā divus Reģionu komitejas locekļus un divus to aizstājējus no Latvijas

text:
               24.5.2007

               LV

               Eiropas Savienības Oficiālais Vēstnesis

               L 132/33

      PADOMES LĒMUMS

   (2007. gada 7. maijs),
   ar ko ieceļ amatā divus Reģionu komitejas locekļus un divus to aizstājējus no Latvijas
   (2007/350/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 263. pantu,
   ņemot vērā Latvijas valdības priekšlikumus,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus.

               (2)

               Pēc Ulda AUGUĻA kunga pilnvaru termiņa beigām ir atbrīvojusies viena Reģionu komitejas locekļa vieta. Pēc Aleksandra LIELMEŽA kunga iecelšanas par komitejas locekli ir atbrīvojusies viena Reģionu komitejas locekļa aizstājēja vieta. Viena komitejas locekļa aizstājēja vieta ir atbrīvojusies pēc Gunāra LAICĀNA kunga pilnvaru laika beigšanās,

         IR PIEŅĒMUSI ŠO LĒMUMU.
   1. pants
   Ar šo Reģionu komitejā uz atlikušo amata pilnvaru laiku, proti, līdz 2010. gada 25. janvārim, tiek iecelti:

               a)

               komitejas loceklis:

                           —

                           Aleksandrs LIELMEŽA kungs, nomainot Uldi AUGUĻA kungu;

                     un

               b)

               komitejas locekļu aizstājēji:

                           —

                           Ligita GINTERES kundze, Jaunpils vietējās pašvaldības priekšsēdētāja, nomainot Aleksandru LIELMEŽA kungu,

                           —

                           Jānis NEIMAŅA kungs, Grobiņas pilsētas pašvaldības priekšsēdētājs, nomainot Gunāru LAICĀNA kungu.

         2. pants
   Šis lēmums stājas spēkā tā pieņemšanas dienā.

      Briselē, 2007. gada 7. maijā

            Padomes vārdā —

            priekšsēdētājs

         H. SEEHOFER

      (1)  OV L 56, 25.2.2006., 75. lpp.


title: 2008/523/EK: Eiropas Parlamenta 2007. gada 24. aprīļa Lēmums par Eurojust 2005. finanšu gada budžeta izpildes apstiprināšanu

text:
               15.7.2008

               LV

               Eiropas Savienības Oficiālais Vēstnesis

               L 187/135

         EIROPAS PARLAMENTA
   2007. gada 24. aprīļa Lēmums
   par Eurojust 2005. finanšu gada budžeta izpildes apstiprināšanu
   (2008/523/EK)
   EIROPAS PARLAMENTS,
   ņemot vērā Eurojust 2005. finanšu gada galīgos pārskatus (1),
   ņemot vērā Revīzijas palātas Ziņojumu par Eurojust 2005. finanšu gada pārskatiem, ar Eurojust atbildēm (2),
   ņemot vērā Padomes 2007. gada 27. februāra ieteikumu (5711/2007 – C6-0080/2007),
   ņemot vērā EK līgumu un it īpaši tā 276. pantu, kā arī Līgumu par Eiropas Savienību un it īpaši tā 41. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (4), un it īpaši tā 36. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6–0120/2007),

               1.

               sniedz Eurojust administratīvajam direktoram apstiprinājumu par Eurojust 2005. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Eurojust administratīvajam direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV C 266, 31.10.2006., 34. lpp.

      (2)  OV C 312, 19.12.2006., 67. lpp.

      (3)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (4)  OV L 63, 6.3.2002., 1. lpp. Lēmumā grozījumi izdarīti ar Lēmumu 2003/659/TI (OV L 245, 29.9.2003., 44. lpp.).

      (5)  OV L 357, 31.12.2002., 72. lpp.

    ---documentbreak---

               15.7.2008

               LV

               Eiropas Savienības Oficiālais Vēstnesis

               L 187/136

         EIROPAS PARLAMENTA
   2007. gada 24. aprīļa Rezolūcija
   ar konstatējumiem, kas ir neatņemama daļa no lēmuma par Eurojust 2005. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eurojust 2005. finanšu gada galīgos pārskatus (1),
   ņemot vērā Revīzijas palātas ziņojumu par Eurojust 2005. finanšu gada galīgajiem pārskatiem, ar Eurojust atbildēm (2),
   ņemot vērā Padomes 2007. gada 27. februāra ieteikumu (5711/2007 – C6-0080/2007),
   ņemot vērā EK līgumu un it īpaši tā 276. pantu, kā arī Līgumu par Eiropas Savienību un it īpaši tā 41. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,
   ņemot vērā Padomes 2002. gada 28. februāra Lēmumu 2002/187/TI, ar ko izveido Eurojust, lai pastiprinātu cīņu pret smagiem noziegumiem (4), un it īpaši tā 36. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A6–0120/2007),

               A.

               tā kā Revīzijas palāta ir norādījusi, ka tā ir guvusi pamatotu pārliecību par to, ka gada pārskati par finanšu gadu, kas beidzās 2005. gada 31. decembrī, ir uzticami un ka notikušie darījumi kopumā ir likumīgi un pareizi;

               B.

               tā kā 2006. gada 27. aprīlī Parlaments sniedza Eurojust direktoram apstiprinājumu par 2004. finanšu gada budžeta izpildi (6) un lēmumam par budžeta izpildes apstiprināšanu pievienotajā rezolūcijā cita starpā:

                           —

                           izteica vēlmi tikt pilnībā informēts par Nīderlandes iestāžu nodomiem attiecībā uz Eurojust izvietošanu jebkurās jaunās telpās; īpaši vēlas būt informēts par iespējām izvietot Eurojust un Eiropolu vienā ēkā un par šādas pārcelšanās nosacījumiem, kā arī finansiālo atbalstu, ko uzņēmējvalsts šajā sakarā sniegs Eurojust,

                           —

                           atzīmē, ka Eurojust izpildītais budžets atšķiras no budžeta lēmējinstitūcijas noteiktā budžeta; pieprasa, lai Eurojust turpmāk ievērotu pareizas procedūras un sagaidītu budžeta lēmējinstitūcijas apstiprinājumu pirms šādu izmaiņu veikšanas,

                           —

                           uzsver, ka jāievēro princips par kredītrīkotāja un grāmatveža pienākumu nošķiršanu un ka nedrīkst atkārtoties 2004. gada situācija, kad viens darbinieks pildīja abus amatus,

         Vispārējas piezīmes attiecībā uz vairumu ES aģentūru, kuru budžeta izpilde ir jāapstiprina atsevišķi

               1.

               uzskata, ka aizvien pieaugošais Kopienas aģentūru skaits un dažu aģentūru darbība, šķiet, neiekļaujas vispārējā pamatievirzē un ka atsevišķu aģentūru uzdevumi ne vienmēr atspoguļo Eiropas Savienības faktiskās vajadzības un tās pilsoņu cerības, un konstatē, ka kopumā aģentūrām ne vienmēr ir laba reputācija un labas atsauksmes presē;

               2.

               tādēļ aicina Komisiju noteikt vispārēju pamatievirzi attiecībā uz jaunu Kopienas aģentūru izveidi un ikreiz pirms jaunas aģentūras izveides iesniegt izmaksu un guvumu analīzi, vienlaikus raugoties, lai nenotiktu nekāda darbību pārklāšanās starp aģentūrām vai ar citu Eiropas organizāciju uzdevumiem;

               3.

               aicina Revīzijas palātu pirms attiecīgā lēmuma pieņemšanas Parlamentā sniegt atzinumu par izmaksu un guvumu analīzi;

               4.

               aicina Komisiju ik pēc pieciem gadiem iesniegt pētījumu par ikvienas esošās aģentūras pievienoto vērtību; aicina visas attiecīgās institūcijas aģentūras pievienotās vērtības negatīva novērtējuma gadījumā īstenot nepieciešamos pasākumus, no jauna formulējot konkrētās aģentūras pilnvaras vai slēdzot to;

               5.

               ņemot vērā regulatīvo aģentūru pieaugošo skaitu, pauž nožēlu, ka vēl nav pabeigtas sarunas saistībā ar iestāžu nolīguma projektu par šo aģentūru darbības pamatnoteikumiem, un aicina Komisijas kompetentos dienestus sadarbībā ar Revīzijas palātu darīt visu iespējamo, lai ātri noslēgtu šādu nolīgumu;

               6.

               konstatē, ka sakarā ar Komisijai deleģēto atbildību par budžeta pareizu izpildi ir nepieciešama ciešāka aģentūru piesaiste Komisijai; aicina Komisiju un Padomi veikt visus vajadzīgos pasākumus, lai Komisijai līdz 2007. gada 31. decembrim paredzētu tādu pārstāvību regulatīvās aģentūras uzraugošās struktūrās, kas tai ļautu bloķēt lēmumu pieņemšanu, kā arī jau sākotnēji nodrošināt šādu pārstāvību jaunu aģentūru dibināšanas gadījumā;

               7.

               aicina Revīzijas palātu savā gada pārskatā izveidot papildu nodaļu par visām aģentūrām, kuru budžeta izpilde jāapstiprina saskaņā ar Komisijas pārskatiem, lai gūtu skaidrāku priekšstatu par ES līdzekļu izlietojumu aģentūrās;

               8.

               atgādina principu, saskaņā ar kuru visas Kopienas aģentūras, gan subsidētās, gan nesubsidētās, ir pakļautas Parlamentam attiecībā uz to budžeta izpildes apstiprināšanu, pat gadījumos, kad saskaņā ar šo aģentūru izveides tiesību aktiem darbojas budžeta izpildes apstiprināšanas lēmējinstitūcija;

               9.

               aicina Revīzijas palātu veikt izpildes revīzijas visās aģentūrās un ziņot par to rezultātiem attiecīgajām Parlamenta komitejām, tai skaitā Budžeta kontroles komitejai;

               10.

               atzīmē, ka aģentūru skaits pastāvīgi pieaug un ka saskaņā ar Komisijas politisko atbildību par aģentūru darbību, kura ietver daudz vairāk par vienkāršu materiāltehnisku atbalstu, Komisijas ģenerāldirektorātiem, kas nodarbojas ar aģentūru izveidi un uzraudzību, vēl jo vairāk ir jāizstrādā kopēja pieeja visām aģentūrām; uzskata, ka struktūra, kas līdzīga tai, kuru aģentūras ir izveidojušas koordinācijas nodrošināšanai starp attiecīgajiem ģenerāldirektorātiem, būtu pragmatisks veids, kā virzīties uz Komisijas kopēju pieeju visiem ar aģentūrām saistītajiem jautājumiem;

               11.

               aicina Komisiju uzlabot aģentūrām paredzēto administratīvo un tehnisko atbalstu, ņemot vērā Kopienas administratīvo noteikumu pieaugošo sarežģītību un tehniskās problēmas;

               12.

               konstatē, ka nevienā no Kopienas aģentūrām nav disciplināras struktūras, un aicina Komisijas dienestus īstenot nepieciešamos pasākumus, lai ātri ieviestu atbilstīgu mehānismu;

               13.

               atzinīgi vērtē ES aģentūru darba koordinēšanas ievērojamo uzlabošanos, kas ļauj tām risināt biežāk sastopamās problēmas un padara efektīvāku sadarbību ar Komisiju un Parlamentu;

               14.

               uzskata, ka jāturpina un jāvērš plašumā vairāku aģentūru īstenotā kopēja atbalsta dienesta izveide nolūkā saskaņot šo aģentūru datorizētās finanšu pārvaldības sistēmas ar atbilstīgajām Komisijas sistēmām;

               15.

               aicina aģentūras uzlabot sadarbību un salīdzināšanu ar attiecīgās nozares dalībniekiem; mudina Komisiju veikt pasākumus, kurus tā uzskata par nepieciešamiem, lai aģentūrām palīdzētu uzlabot reputāciju un pastiprināt to darbību atpazīstamību;

               16.

               aicina Komisiju ierosināt aģentūru gada pārskatu formas saskaņošanu un izstrādāt darbības rezultātu rādītājus, kas ļautu salīdzināt to efektivitāti;

               17.

               aicina aģentūras katra gada sākumā iesniegt darbības rezultātu rādītājus, kas ļautu novērtēt to darbu;

               18.

               aicina visas aģentūras vairāk izmantot SMART pieeju uzdevumu noteikšanā, kas palīdzētu reālāk veikt plānošanu un sasniegt mērķus;

               19.

               piekrīt Revīzijas palātas viedoklim, ka arī Komisija ir atbildīga par aģentūru (finanšu) pārvaldību; tāpēc mudina Komisiju uzraudzīt, kā arī vajadzības gadījumā vadīt dažādo aģentūru pārvaldību un sniegt tām nepieciešamo palīdzību, it īpaši saistībā ar konkursa procedūru pareizu piemērošanu, darbā pieņemšanas procedūru pārredzamību, pareizu finanšu pārvaldību (līdzekļu nepilnīgs izlietojums un pārāk lielu izdevumu iekļaušana budžetā) un, kas ir vissvarīgākais, iekšējās kontroles sistēmas noteikumu pareizu piemērošanu;

               20.

               uzskata, ka aģentūru darba programmās to ieguldījums jāizsaka darbības izteiksmē un izmantojot izmērāmus rādītājus un ka pienācīga uzmanība jāvelta Komisijas izstrādātajiem iekšējās kontroles standartiem;

         Īpašas piezīmes

               21.

               atzīmē, ka budžeta izpildes gaitā 90 % no attiecīgajam gadam piešķirtajām apropriācijām tika izpildītas un ka kopējais maksājumu līmenis bija 84 %; turklāt atzīmē, ka pamatdarbības apropriāciju (III sadaļa) izmantojuma līmenis finanšu gada saistību apropriācijām bija tikai 80 % un ka trešdaļa saistību bija jāpārnes; atzīmē, ka vairāk nekā 15 % pārnesto saistību bija jāanulē; aicina Eurojust turpināt uzlabot pamatdarbības izdevumu plānošanu;

               22.

               atzīmē, ka kolēģija nolēma atļaut apropriāciju neautomātisku pārnešanu par kopējo summu EUR 285 484, un atgādina, ka šādas pārnešanas ir atļautas tikai tad, ja lielākā daļa sagatavošanās posmu pirms saistību izpildes ir pabeigti pirms finanšu gada beigām, un šajā gadījumā tā nebija;

               23.

               uzsver, ka Eurojust joprojām nav pašam sava finanšu regulējuma un tas turpina piemērot Regulu (EK, Euratom) Nr. 2343/2002; aicina Komisiju informēt Parlamentu par tā nostāju attiecībā uz Eurojust iesniegto regulas projektu;

               24.

               aicina Eurojust uzlabot uzskaites procedūru;

               25.

               aicina Eurojust informēt Parlamentu, ja Eurojust kolēģija pieņem kādu iekšējās kontroles standartu; pauž bažas par to, ka gandrīz neviena darbības un grāmatvedības procedūra vēl nebija oficiāli pieņemta un ka 2005. gadā norādījumi par pārbaudēm, kas jāveic par budžeta saistībām sakarā ar svarīgām darbības procedūrām (iepirkumi un pieņemšana darbā), nebija pietiekami izstrādāti; aicina Eurojust pirms 2006. gada budžeta izpildes apstiprināšanas procedūras iesniegt Parlamentam īsu aprakstu par uzlabojumiem šajā jomā;

               26.

               aicina Eurojust ievērot publiskā iepirkuma procedūras, līgumu pārvaldību un normatīvajos aktos noteiktos pamatlīgumu termiņus.

      (1)  OV C 266, 31.10.2006., 34. lpp.

      (2)  OV C 312, 19.12.2006., 67. lpp.

      (3)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (4)  OV L 63, 6.3.2002., 1. lpp. Lēmumā grozījumi izdarīti ar Lēmumu 2003/659/TI (OV L 245, 29.9.2003., 44. lpp.).

      (5)  OV L 357, 31.12.2002., 72. lpp.

      (6)  OV L 340, 6.12.2006., 112. lpp.


title: Padomes Lēmums (ES) 2015/1774 (2015. gada 1. oktobris), ar ko ieceļ Reģionu komitejas locekļa aizstājēju no Spānijas

text:
               3.10.2015

               LV

               Eiropas Savienības Oficiālais Vēstnesis

               L 258/10

         PADOMES LĒMUMS (ES) 2015/1774
   (2015. gada 1. oktobris),
   ar ko ieceļ Reģionu komitejas locekļa aizstājēju no Spānijas
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Spānijas valdības priekšlikumu,
   tā kā:

               (1)

               Padome 2015. gada 26. janvārī, 5. februārī un 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Emilio DEL RÍO SANZ kunga pilnvaru termiņa beigām ir atbrīvojusies Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekļa aizstājēju tiek iecelts:

               —

                  Dña Begoña MARTÍNEZ ARREGUI kungs, Consejera de Presidencia, Relaciones Institucionales y Acción Exterior del Gobierno de La Rioja.

         2. pants
   Šis lēmums stājas spēkā tā pieņemšanas dienā.

      Luksemburgā, 2015. gada 1. oktobrī

            Padomes vārdā –

            priekšsēdētājs

         E. SCHNEIDER

      (1)  OV L 20, 27.1.2015., 42. lpp.

      (2)  OV L 31, 7.2.2015., 25. lpp.

      (3)  OV L 159, 25.6.2015., 70. lpp.


title: 2013/541/ES, Euratom: Eiropas Parlamenta Lēmums ( 2013. gada 17. aprīlis ) par Eiropas Pētniecības padomes izpildaģentūras 2011. finanšu gada budžeta izpildes apstiprināšanu

text:
               16.11.2013

               LV

               Eiropas Savienības Oficiālais Vēstnesis

               L 308/110

         EIROPAS PARLAMENTA LĒMUMS
   (2013. gada 17. aprīlis)
   par Eiropas Pētniecības padomes izpildaģentūras 2011. finanšu gada budžeta izpildes apstiprināšanu
   (2013/541/ES, Euratom)
   EIROPAS PARLAMENTS,

               —

               ņemot vērā Eiropas Savienības 2011. finanšu gada vispārējo budžetu (1),

               —

               ņemot vērā Eiropas Savienības konsolidētos gada pārskatus par 2011. finanšu gadu (COM(2012) 436 – C7-0224/2012) (2),

               —

               ņemot vērā Eiropas Pētniecības padomes izpildaģentūras 2011. finanšu gada pārskatus,

               —

               ņemot vērā Komisijas ziņojumu par turpmāko rīcību attiecībā uz 2010. finanšu gada budžeta izpildes apstiprināšanu (COM(2012) 585) un Komisijas dienestu darba dokumentus, kas pievienoti šim ziņojumam (SWD(2012) 340 un SWD(2012) 330),

               —

               ņemot vērā Komisijas gada ziņojumu budžeta izpildes apstiprinātājiestādei par 2011. gadā veiktajām iekšējām revīzijām (COM(2012) 563) un Komisijas dienestu darba dokumentu, kurš pievienots šim ziņojumam (SWD(2012) 283),

               —

               ņemot vērā Revīzijas palātas ziņojumu par Eiropas Pētniecības padomes izpildaģentūras 2011. finanšu gada pārskatiem ar Aģentūras atbildēm (3),

               —

               ņemot vērā deklarāciju par pārskatu ticamību un pakārtoto darījumu likumību un pareizību (4), kuru Revīzijas palāta sniegusi attiecībā uz 2011. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2013. gada 12. februāra ieteikumu par 2011. finanšu gada budžeta izpildes apstiprinājumu, ko sniedz izpildaģentūrām (05754/2013 – C7-0039/2013),

               —

               ņemot vērā Līguma par Eiropas Savienības darbību 317., 318. un 319. pantu, kā arī Euratom līguma 106.a pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un jo īpaši tās 55., 145., 146. un 147. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (6) un jo īpaši tās 62., 164., 165. un 166. pantu,

               —

               ņemot vērā Padomes 2002. gada 19. decembra Regulu (EK) Nr. 58/2003, ar ko nosaka statūtus izpildaģentūrām, kurām uztic konkrētus Kopienas programmu pārvaldības uzdevumus (7), un jo īpaši tās 14. panta 3. punktu,

               —

               ņemot vērā Komisijas 2004. gada 21. septembra Regulu (EK) Nr. 1653/2004 par finanšu tipa regulu izpildu aģentūrām, piemērojot Padomes Regulu (EK) Nr. 58/2003 par atsevišķu uzdevumu izpildu aģentūru statūtiem attiecībā uz Kopienas programmu pārvaldi (8), un jo īpaši tās 66. panta pirmo un otro daļu,

               —

               ņemot vērā Komisijas 2007. gada 14. decembra Lēmumu 2008/37/EK, ar ko izveido Eiropas Pētniecības padomes izpildaģentūru, lai pārvaldītu Kopienas īpašo programmu “Idejas” progresīvas pētniecības jomā, piemērojot Padomes Regulu (EK) Nr. 58/2003 (9),

               —

               ņemot vērā Reglamenta 76. pantu un VI pielikumu,

               —

               ņemot vērā Budžeta kontroles komitejas ziņojumu un citu attiecīgo komiteju atzinumus (A7-0116/2013),

               A.

               tā kā saskaņā ar Līguma par Eiropas Savienību 17. panta 1. punktu Komisija uzņemas atbildību par budžeta izpildi un programmu pārvaldību un šos pienākumus saskaņā ar Līguma par Eiropas Savienības darbību 317. pantu veic sadarbībā ar dalībvalstīm un ievērojot pareizas finanšu pārvaldības principu,

               1.

               sniedz Eiropas Pētniecības padomes izpildaģentūras izpilddirektoram apstiprinājumu par aģentūras 2011. finanšu gada budžeta izpildi;

               2.

               izklāsta savus konstatējumus rezolūcijā, kas ir neatņemama daļa no lēmumiem par Eiropas Savienības 2011. finanšu gada vispārējā budžeta izpildes apstiprināšanu, III iedaļa – Komisija un izpildaģentūras;

               3.

               uzdod priekšsēdētājam šo lēmumu, kā arī lēmumu par Eiropas Savienības 2011. finanšu gada vispārējā budžeta izpildes apstiprināšanu, III iedaļa – Komisija, un rezolūciju, kas ir neatņemama šo lēmumu daļa, nosūtīt Eiropas Pētniecības padomes izpildaģentūras direktoram, Padomei, Komisijai, Eiropas Savienības Tiesai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV L 68, 15.3.2011.

      (2)  OV C 348, 14.11.2012., 1. lpp.

      (3)  OV C 388, 15.12.2012., 151. lpp.

      (4)  OV C 348, 14.11.2012., 130. lpp.

      (5)  OV L 248, 16.9.2002., 1. lpp.

      (6)  OV L 298, 26.10.2012., 1. lpp.

      (7)  OV L 11, 16.1.2003., 1. lpp.

      (8)  OV L 297, 22.9.2004., 6. lpp.

      (9)  OV L 9, 12.1.2008., 15. lpp.


title: 2008/34/EK: Padomes Lēmums ( 2007. gada 6. decembris ), ar ko ieceļ amatā Reģionu komitejas locekļa aizstājēju no Somijas

text:
               11.1.2008

               LV

               Eiropas Savienības Oficiālais Vēstnesis

               L 8/12

      PADOMES LĒMUMS

   (2007. gada 6. decembris),
   ar ko ieceļ amatā Reģionu komitejas locekļa aizstājēju no Somijas
   (2008/34/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Somijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc Håkan NORDMAN kunga pilnvaru termiņa beigām ir atbrīvojusies viena Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo Martina MALMBERG kundze, Inko municipālās padomes locekle (chair of the municipal council of Inkoo), tiek iecelta Reģionu komitejas locekļa aizstājēja amatā uz atlikušo amata pilnvaru laiku līdz 2010. gada 25. janvārim.
   2. pants
   Šis lēmums stājas spēkā tā pieņemšanas dienā.

      Briselē, 2007. gada 6. decembrī

            Padomes vārdā —

            priekšsēdētājs

         A. COSTA

      (1)  OV L 56, 25.2.2006., 75. lpp.